Jelasin soal New York (praja)  dalam bahasa jawa dong

Kanggo artikel ngenani kutha New York, pirsani New York.

New York iku salah siji saka 50 praja Amérikah Sarékat, lan siji sing dadi praja asli (wiwitan). Jeneng iki padha karo jeneng kutha sing dumunung ing sisih kidul-wétan ya iku kutha "New York City".

Praja New York diwatesi déning Tlaga Ontario lan Kanada ing sisih lor, Tlaga Erie lan Kanada ing sisih kulon, Pennsylvania ing sisih kulon lan kidul, Vermont, Massachusetts, lan Connecticut ing sisih wétan, lan New Jersey ing kidul lan kuloné kutha New York City.

New York uga ndarbèni pulo, ya iku Long Island; Long Island iku sawijining pulo gedhé ing Samodra Atlantik sing dumadi saka tlatah Queens lan Brooklyn. Pérangan sing gedhé dhéwé saka praja iki ya iku ing sisih lor lan wétan-loré New York City lan Long Island, biyasa sinebut "upstate New York", lan dumadi saka kutha-kutha Buffalo, Rochester, Syracuse, lan kutha krajan praja ya iku kutha Albany.

Miturut Biro Sènsus AS, ing taun 2005, New York minangka praja paling padhet sing ndunungi AS, sawisé California lan Texas. Padunung New York watara 19,297,729.